དང་བཅས་པས། ཧཱུཾ། གསང་བ་ཚེ་ཡི་འཕྲིན་ལས་སྒྲུབ་པ་ལ། །བར་ཆད་བགེགས་
རྣམས་མ་འདུག་ཕྱིར་དེངས་ཤིག །གལ་ཏེ་མི་འགྲོ་དཔལ་ཆེན་ཁྲོས་པ་ཡིས། །ལུས་
121

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
སྲོག་ཐལ་བའི་རྡུལ་ཕྲན་བཞིན་དུ་བརླག །ཧཱུཾ། བཞི་པའི་སྔགས་དང་བཅས་ཏེ་སྤོས་
དུད་རོལ་མོ་ཐུན་བྲབ་དང་བཅས་པས་ཚམ་རྔམས་བྱའོ། །ཧཱུཾ། སྟེང་འོག་ཕྱོགས་
མཚམས་རྡོ་རྗེའི་ས་གཞི་དང༌། །རྭ་གུར་བླ་བྲེ་ཁྲོ་བོ་ མཚོན་ཆ་འཁྲུག །ཁ་དོག་ལྔ་
ལྡན་ཡེ་ཤེས་མེ་དཔུང་གིས། ། །སྐད་ཅིག་ཙམ་གྱིས་བར་མཚམས་མེད་པར་
གཏམས། །ཨོཾ་བཛྲ་རཀྵ་རཀྵ་ཧཱུཾ་ཕཊ། དེ་ནས། མཁའ་མཉམ་འགྲོ་བ་མ་(༣བ)ལུས་
པ་རྣམ་མཁྱེན་ཡང་དག་པར་རྫོགས་པའི་སངས་རྒྱས་ཞེས་པ་ནས། མངོན་པར་
དབང་བསྐུར་བ་ཞུ་བའི་ཡོན་དུ་མཎྜལ་འབུལ་བ་ཞུ། ཞེས་པའི་བར་ཆོས་རྒྱལ་དབང་
པོའི་སྡེས་མཛད་པའི་ཚེ་སྒྲུབ་ལྕགས་ཀྱི་སྡོང་པོའི་མངོན་པར་དབང་བསྐུར་བ་ཇི་
ལྟར་བྱ་བའི་འཆད་ཐབས་བཞིན་བྱ། དེ་ནས་དབང་གི་དོན་དུ་གསོལ་བ་གདབ་པ་
ནི། སྐྱེ་འཆི་གཉིས་མེད་བདེ་བ་ཆེན་པོའི་ངང་། །ཞེས་སོགས་གཏེར་གཞུང་གི་བློ་
ཀ་གཅིག་གི་རྗེས་ཟློས་ལན་གསུམ་གྱིས་གསོལ་བ་བཏབ། དེ་ནས་མདུན་གྱི་ནམ་
མཁར་མགོན་པོ་ཚེ་དང་ཡེ་ཤེས་དཔག་ཏུ་མེད་པ་ལ་རྒྱལ་བ་དགོངས་བརྒྱུད། རིག་
འཛིན་བརྡ་བརྒྱུད། གང་ཟག་སྙན་བརྒྱུད། ལས་འཕྲོ་གཏེར་གྱི་བརྒྱུད་པ་སོགས་རྩ་
བརྒྱུད་ཀྱི་བླ་མ་ཡི་དམ་མཁའ་འགྲོ་ཆོས་སྐྱོང་སྲུང་མར་བཅས་པའི་རྩ་བ་གསུམ་གྱི་
ལྷ་ཚོགས་མངོན་སུམ་དུ་བསྐོར་ཏེ་བཞུགས་པའི་སྤྱན་སྔར། ལམ་ལོག་པ་ལས་ལྡོག་
ཅིང་འཁོར་བ་དང་ངན་སོང་གི་སྡུག་བསྔལ་ལས་སྐྱོབ་པའི་སླད་དུ་སྐྱབས་སུ་འགྲོ་
བའི་ཕྱིར་དུ། ཆོས་སྐུ་ལོངས་སྐུ་སྤྲུལ་སྐུ་གསུམ། །ཞེས་པ་ནས། བདག་ལ་ཚེ་ཡི་
དངོས་གྲུབ་སྩོལ། །ཞེས་པའི་བར་གཏེར་གཞུང་ལྟར་ལན་གསུམ་རྗེས་ཟློས་བྱས། དེ་
ནས་ལམ་དམན་པ་ཉན་རང་ལས་ལྡོག་ཅིང་སྡོམ་པ་གཟུང་བའི་དོན་དུ། བདག་
གིས་འགྲོ་བའི་དོན་བྱ་ཕྱིར། །ཞེས་སོགས་གཏེར་གཞུང་ལྟར་ཚིག་རྐང་དྲུག་གི་རྗེས་
ཟློས་ལན་གསུམ་བྱ། དེ་ནས་བྱིན་དབབ་པ་ནི། བླ་མའི་ཐུགས་ནས་འོད་འཕྲོས་
པས། །སློབ་མའི་ལུས་ལ་ཕོག་པ་ཡིས། །བར་གཅོད་སྒྲིབ་སྦྱངས་འོད་ཕུང་གྱུར། །དེ་
ཡང་སྟོང་པའི་ངང་ཉིད་ལས། །ལྕགས་ཀྱི་པདྨ་འདབ་བརྒྱད་གདན། །དེ་སྟེང་སློབ་
122

བྱང་གཏེར་ལྕགས་སྡོང་མའི་དབང་ཆོག་གི་ལྷན་ཐབས་འཆི་མེད་བདུད་རྩིའི་བུམ་བཟང༌། ༼༢༥༽
མ་འོད་དཔག་མེད། །ཅེས་པ་ནས། དུང་མདོག་ཟིལ་པ་ལྟ་བུར་གྱུར། །ཅེས་པའི་
བར་ལས་བྱང་ལྟར་བརྗོད། སླར་ཡང་རང་ཉིད་ཀྱི་ཐུགས་ཀ་ནས་འོད་ཟེར་འཕྲོས།
(༤ན)མདུན་གྱི་ཐུགས་ཀ་ལ་ཕོག །གཉིས་ཀའི་ཐུགས་ཀ་ནས་འོད་ཟེར་འཕྲོས། བདེ་
བ་ཅན་ནས་མགོན་པོ་ཚེ་དཔག་མེད་ལ་རྩ་བ་གསུམ་གྱི་ལྷ་ཚོགས་རྣམས་ཀྱིས་བསྐོར་
བ་སྤྱན་དྲངས། སློབ་མ་ལྷར་གསལ་བའི་ལུས་ལ་ཆར་ཆེན་པོ་བབས་པ་བཞིན་ཐིམ་
པར་གྱུར། རོལ་མོ་དབྱངས་དང་བཅས་ཏེ། ཡེ་ཤེས་རང་སྣང་དག་པའི་ཞིང་ཁམས་
ནས། །མགོན་པོ་ཚེ་དཔག་མེད་པའི་ལྷ་ཚོགས་ཀྱིས། །འདིར་འདུས་སྐལ་ལྡན་རིགས་
ཀྱི་བུ་རྣམས་ལ། །འཆི་མེད་ཚེ་ཡི་དངོས་གྲུབ་སྩལ་དུ་གསོལ། །ནུབ་ཕྱོགས་པདྨ་འོད་
ཀྱི་གཞལ་ཡས་ནས། །སློབ་དཔོན་པདྨ་ཐོད་ཕྲེང་ཚེ་དབང་རྩལ××། །གཏེར་གནས་
རི་རྒྱལ་བཀྲ་བཟང་ཤར་འདབས་ནས། །རིག་འཛིན་རྒོད་ཀྱི་ལྡེམ་ཕྲུ་ཡབ་སྲས་
རྣམས྾྾། །དག་པ་རབ་འབྱམས་གྲངས་མེད་ཞིང་ཁམས་ནས། །ཟབ་གཏེར་བསྟན་
འཛིན་བརྒྱུད་པའི་བླ་མ་རྣམས×྾། །སྤྱི་གཙུག་པདྨ་ཉི་ཟླའི་གདན་སྟེང་ནས། །རྩ་
བའི་བླ་མ་རྗེ་བཙུན་རྡོ་རྗེ་འཛིན××། །དབང་དྲག་དུར་ཁྲོད་རོལ་པའི་གཞལ་ཡས་
ནས། །དམ་ཅན་ཟབ་མོ་གཏེར་གྱི་བཀའ་སྲུང་ཚོགས×྾། །ཨུ་རྒྱན་གསང་བ་མཁའ་
འགྲོའི་གླིང་རྣམས་ནས། །ཚེ་ཡི་ཌཱ་ཀི་འབྱུང་ལྔའི་ལྷ་ཚོགས་ཀྱིས××། །འཆི་མེད་རྡོ་
རྗེའི་སྲོག་གི་ཀ་བ་ཚུགས། །འཆི་བདག་བདུད་སྡེའི་དཔུང་ཚོགས་ཐལ་བར་
རློག །ཟད་མེད་ཚེ་ཡི་བདུད་རྩི་ཆར་དུ་སྙིལ། །ཚེ་དཔལ་འབྱོར་བ་རྒྱས་པའི་བྱིན་
ཆེན་ཕོབ། །གཟུངས་རིང་གི་རྗེས་སུ། ས་མ་ཡ་ཨ་བེ་ཤ་ཡ་ཨ་ཨཱཿཞེས་སྤོས་དུད་
རོལ་མོ་དྲག་ཏུ་བྱ། བཅོམ་ལྡན་མགོན་པོ་ཡེ་ཤེས་ཚེ་དཔག་མེད། །སོགས་ཀྱི་ཚེ་
འགུགས་ཚར་གཅིག་བྱའོ། །དེ་ནས་དབང་དངོས་ནི། ཏིང་འཛིན་སྔགས་ཀྱི་འོད་
ཟེར་ནི། །ཞེས་པ་ནས། སྟོང་གསལ་འོད་ཀྱི་ཕུང་པོར་བསྒོམ། །ཞེས་པའི་བར་
དང་། སྐྱེ་འཆི་གཉིས་མེད་བདེ་བ་ཆེན་པོའི་ངང་། །ཞེས་པ་ནས། ཨ་ཡུཛྙཱ་ན་སིདྡྷི་
ཨཱཿཧཱུཾ། (༤བ)ཞེས་པའི་བར་གཏེར་གཞུང་ལྟར་བརྗོད་ཅིང་། ཚིག་དོན་ལྟར་ཏིང་ངེ་
123

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
འཛིན་གྱི་དམིགས་པའི་འཕྲོ་འདུ་ལེགས་པར་བྱས། བདག་ལུས་ཞེས་པ་དང་བདག་
ཕ་ཞེས་པ་རྣམས་སློབ་མར་བསྒྱུར། དེ་ནས་རོལ་དབྱངས་དང་བཅས་ཏེ་མདའ་དར་
གཡབ་ཅིང་། བཅོམ་ལྡན་མགོན་པོ་ཡེ་ཤེས་ཚེ་དཔག་མེད། །སོགས་ཀྱི་ཚེ་འགུགས་
ཚར་གཅིག་བྱ། དེ་ནས་ཚེ་བུམ་སྤྱི་བོ་མགྲིན་པ་སྙིང་གའི་གནས་སུ་བཞག་ནས།
8
བཅོམ་ལྡན་མགོན་པོ་རྡོ་རྗེ་ཚེ་དཔག་མེད། །ཅེས་སོགས་གཏེར་གཞུང་ཚིག་རྐང་
གསུམ་དང་། བདག་གི་ཞེས་པ་སློབ་མ་ལ་བསྒྱུར། དེའི་མཇུག་ཏུ། ཚེ་དཔག་མེད་
མགོན་ལྷ་མོ་ཙཎྜ་ལི། །པད་འབྱུང་མཚོ་རྒྱལ་གཏེར་སྟོན་ཡབ་སྲས་དང་། །སངས་
རྒྱས་བྱམས་བཟང་བསེ་སྟོན་རིན་རྒྱལ་ལ། །གསོལ་བ་འདེབས་སོ་ཚེ་ཡི་དངོས་གྲུབ་
སྩོལ། །ཟླ་བ་མགོན་པོ་མཉམ་མེད་ནུབ་དགོན་པ། །སླར་ཡང་རྡོ་རྗེ་མགོན་དང་
བྱིས་པའི་མཚན། །ངག་དབང་གྲགས་པ་སངས་རྒྱས་དཔལ་བཟང་ཞབས྾། །ནམ་
མཁའ་རྒྱལ་མཚན་སྔགས་འཆང་ཤཱཀྱ་བཟང༌། །མངའ་རིས་རིག་འཛིན་བདུད་
འཇོམས་རྡོ་རྗེའི་ཞབས། །བཀྲ་ཤིས་སྟོབས་ཀྱི་རྒྱལ་པོ་དབང་པོའི་སྡེ྾། །རིག་འཛིན་
ཆེན་པོ་ངག་དབང་རྡོ་རྗེའི་དཔལ། །ཆོས་ཀྱི་རྒྱལ་པོ་རྗེ་བཙུན་ཨཱ་ནནྡ། །བཀའ་དྲིན་
མཉམ་མེད་རྩ་བའི་བླ་མ་ལ྾། །གཟུངས་རིང་དང་བཅས་པ་བརྗོད་ཅིང་། སྙིམ་
པའི་དམིགས་པ་གཞུང་བཞིན་བྱེད། དེ་ནས་གཟུངས་རིང་བརྗོད་ཅིང་བུམ་ཆུ་དང་
ཚེ་རིལ་བྱིན། ན་མོ་སློབ་མའི་ཚེ་ལ་བར་ཆད་མེད་པར་གྱུར་ཅིག །ཅེས་པ་ནས།
མཐར་བདུད་བཞིའི་འཇིགས་པ་ལས་ཐར་ནས་མངོན་པར་རྫོགས་པར་འཚང་རྒྱ་
བར་གྱུར་ཅིག །ཅེས་པའི་བར་གྱི་སྨོན་ལམ་དཀྱུས་ནས་འབྱུང་བ་ལྟར་བཏབ་
ཅིང༌། མེ་ཏོག་གཏོར། དེ་རྗེས་དཔྲལ་བར་ལི་ཁྲིའི་ཐིག་ལེ་བྱས་ལ། དེའི་དབུས་སུ་
དཔལ་རྟ་མགྲིན་སྐུ་མདོག་དམར་པོ་(༥ན)ཞལ་གཅིག་ཕྱག་གཉིས་མདའ་གཞུ་འགེངས་
པ། གཞུའི་སྟོད་ལ་འབྲུག་སྒྲ་སྒྲོག་ཅིང་། སྨད་ལ་གློག་འཁྱུག་པ། མདེའུ་ནས་ཐོག་
སེར་འབབ་པ། རྟ་སྐད་ཕྱོགས་བཅུར་སྒྲོག་ཅིང་དུར་ཁྲོད་ཀྱི་ཆས་ཀྱིས་བརྒྱན་པ།
ཞབས་གཉིས་སྟངས་སྟབས་སུ་བགྲད་པ་ཅིག་གསལ་བཏབ་ལ། རོལ་དབྱངས་དང་
124

བྱང་གཏེར་ལྕགས་སྡོང་མའི་དབང་ཆོག་གི་ལྷན་ཐབས་འཆི་མེད་བདུད་རྩིའི་བུམ་བཟང༌། ༼༢༥༽
༠༠
བཅས་ཏེ། ཧྲཱིཿ རྩ་སྒོར་དབང་དྲག་པདྨ་དབང་ཆེན་སྐུ། །འཇིགས་རུང་གར་དགུའི་
ཉམས་ཀྱི་རོལ་པ་ཡིས། །ཚེ་ལ་བར་དུ་གཅོད་པའི་བགེགས་བཅོམ་སྟེ། །གཞོམ་དུ་
མེད་པའི་སྲུང་བས་རྒྱས་བཏབ་བོ། །ཧྲཱིཿ པདྨནྟ་ཀྲིད་ཧ་ཡ་གཱི་ཝ་ཧུ་ལུ་ཧུ་ལུ་ཧཱུྃ་ཕཊ་
བཛྲ་རཀྵ ཤིས་པ་བརྗོད་པ་ནི། དབྱངས་རོལ་དང་བཅས་ཏེ། མདུན་གྱི་ནམ་
མཁའ་འཇའ་འོད་རབ་འཁྲིགས་པའི། །ཡིད་འོང་ལྡིང་ཁང་དབུས་སུ་པད་སྡོང་
རྩེར། །མཚོ་སྐྱེས་རྡོ་རྗེ་རིག་འཛིན་ཚེ་དབང་རྩལ། །རྩ་བརྒྱུད་བླ་མ་ཡི་དམ་མཁའ་
འགྲོ་དང༌། །དཔའ་བོ་གིང་དང་ཆོས་སྲུང་རྒྱ་མཚོས་བསྐོར། །སྙན་པའི་གླུ་དབྱངས་
དྲི་ཟའི་པི་ཝང་བཞིན། །ངོམས་པ་མེད་པ་རྣ་བའི་གསོས་སུ་འཇེབས། །བདུད་སྡེ་
སྐྲོད་པའི་ཧཱུཾ་ཕཊ་ང་རོའི་སྒྲ། །དབྱར་གྱི་རྔ་གསང་ལྟ་བུར་མགྲིན་གཅིག་ལྡིར། །ཞི་
དང་ཁྲོ་བོའི་མཆམས་འགྲོས་གར་གྱི་རིགས། །གློག་གི་ཕྲེང་བ་ལྟ་བུར་ཀུན་ཏུ་
འཁྱུག །རྒྱལ་སྲིད་རིན་ཆེན་བདུན་དང་རྫས་བརྒྱད་སོགས། །བཀྲ་ཤིས་རྫས་ཀྱིས་
འཆི་མེད་ལམ་ཀུན་ཁྱབ། །ཤིས་པ་བརྗོད་པའི་མེ་ཏོག་ཕྲེང་བའི་ཚོགས། །བཀྲ་ཤིས་
བདེ་ལེགས་ཆར་ལྟར་བབས་པ་ཡིས། །འདིར་འདུས་བདག་ཅག་སྐལ་ལྡན་ཚོགས་
རྣམས་ལ། །འཆི་མེད་ཚེ་ཡི་དངོས་གྲུབ་བཀྲ་ཤིས་ཤོག །འཛད་མེད་ནོར་གྱི་དངོས་
གྲུབ་བཀྲ་ཤིས་ཤོག །དཔལ་འབྱོར་སྙན་གྲགས་དངོས་གྲུབ་བཀྲ་ཤིས་ཤོག །དོན་
གཉིས་ལྷུན་གྱིས་གྲུབ་པའི་བཀྲ་ཤིས་ཤོག །གཙོ་བོས་ཇི་ལྟར་བཀའ་སྩལ་པ། །སོགས་
ཀྱི་རྗེས་(༥བ)ཟློས། མཎྜལ་འབུལ་བ། དེང་ནས་བརྩམས་ཏེ་སོགས་ཚེ་འགུགས་སྦྲགས་
མའི་དབང་དང་འདྲའོ། །གསུམ་པ་མཇུག་གི་ཆོ་ག་ནི། ལྷ་བསྟིམ་ཟིན་པས་མཆོད་
ལ་
བསྟོད་མི་དགོས་ིག་བསྡུས་སྐབས་དང་སྦྱར་ཏེ་ཕུལ།
ཚོགས་ཡོད་ན་ཐུགས་སྒྲུབ་རྣམ་གསུམ་གང་རིགས་ལ་བརྟེན་ནས་ཚོགས་མཆོད་
གཞུང་ལྟར་བྱ། མེད་ནའང་བསྔོ་བ་སྨོན་ལམ་བཀྲ་ཤིས་གང་བབས་དང་། ལས་ཀྱི་
རྗེས་མི་མངོན་པར་བྱའོ། །སྨྲས་པ། རྨད་བྱུང་ངོ་མཚར་རྒྱ་མཚོའི་ཟབ་མོའི་
གཏེར། །གཏེར་གྱི་སྙིང་པོ་མཛོད་ལྔའི་མན་ངག་རྒྱུན། །རྒྱུན་ཆད་མེད་པར་འཛིན་
125

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
མཁས་མངའ་རིས་རྗེ། །རྗེ་བཙུན་ལེགས་ལྡན་རྡོ་རྗེ་བརྒྱུད་པར་ངེས། །ཟབ་ཟབ་
རྟོགས་པར་དཀའ་བའི་ཆོས་ཚུལ་འདི། །ལྷོད་ལྷོད་ལེགས་བཤད་སྨྲ་བའི་རྣམ་དཔྱོད་
གང་། །ཡང་ཡང་སྔ་འགྱུར་ཆོས་ཚུལ་ལ་གོམས་པའི། །མཐོ་མཐོའི་ཟ་ཧོར་རིགས་
སོན་སྙོམས་ལས་པས། །གསང་ཆེན་རྙིང་མའི་བསྟན་འཛིན་དམ་པ་ཡི། །བཞེད་
པའི་དོན་གྱི་རེ་བ་སྐོང་སླད་དུ། །ཁྲིམས་སུ་སྡེབས་པའི་དགེ་དེས་ལུས་ཅན་
ཀུན། །འཆི་མེད་གདོད་མའི་གོ་འཕང་མངོན་འགྱུར་ཤོག །དེ་ལྟར་ལྕགས་སྡོང་འདི་
ལ་མངའ་རིས་རིག་འཛིན་ཆེན་པོའི་ཕྱག་ལེན་ལུགས་མི་གཅིག་པ་ངོ་མཚར་ཅན་
ཞིག་འདུག་པ་ཡིད་གཏན་དུ་རུང་བར་སྣང་མོད་ཀྱང་། འདི་ནི་རིག་འཛིན་ཆེན་པོ་
དང་བསེ་སྟོན་གྱི་ལུགས་སྲོལ་ཐུན་མོང་བ། དབང་པོའི་སྡེའི་ཕྱག་བཞེས་ལྟར་བཀོད་
པ་ཡིན་ལ། གཞན་དུ་ན་དིང་དུས་རྙིང་མ་བ་འགའ་ཞིག་དབང་དོན་ངོ་སྤྲོད་དང་
བརྗོད་བྱ་གསལ་བར་བསམས་ནས་གསར་མའི་རྒྱས་འགེབས་ཤིང་། གསར་མ་བ་
འགའ་ཞིག་བཀའ་མའི་མགོན་པོ་ཕྱག་བཞི་པ་སོགས་རྙིང་མའི་བརྡ་ཆད་ཙམ་མེད་
པ་དག་ལ་སྒྲུབ་ཆེན་གྱི་སྤྲོས་པ་འདོར་ནས་བཀའ་བརྒྱད་སོགས་ཀྱི་རྒྱས་འགེབས།
འགའ་ཞིག་མི་ཤེས་པའི་ཆོས་མེད་པར་འདོད་ནས་རྙིང་མའི་དབང་རྗེས་གནང་ལ་
(༦ན)གསར་མའི་རིགས་འགྲེ་མ་གཏོགས་རྙིང་ལུགས་ཀྱི་རྣམ་དབྱེ་ཙམ་ཡང་མེད་པ་
དུ་མ་ཞིག་མཆིས་པ་ལ། ཁོ་བོའི་བློ་གྲོས་ཀྱི་མིག་ཆུང་ངུ་ཞིག་གིས་བརྟགས་ཚེ། དེ་
ཐམས་ཅད་ཆོས་ལ་དབང་ཟ་བ་སྟེ། ཇི་སྐད་དུ་རྒྱུད་བླ་མ་ལས། གང་ཕྱིར་རྒྱལ་ལས་
ཆེས་མཁས་འགའ་ཡང་འཇིག་རྟེན་འདི་ན་ཡོད་མིན་ཏེ། །མ་ལུས་དེ་ཉིད་མཆོག་
ནི་ཚུལ་བཞིན་ཀུན་མཁྱེན་གྱིས་མཁྱེན་གཞན་མིན་པ། །དེ་ཕྱིར་དྲང་སྲོང་རང་ཉིད་
ཀྱིས་བཞག་མདོ་སྡེ་གང་ཡིན་དེ་མི་དཀྲུག །ཐུབ་ཚུལ་བཤིག་ཕྱིར་དེ་ཡང་དམ་ཆོས་
ལ་ནི་གནོད་པ་བྱེད་པར་འགྱུར། །ཞེས་གསུངས་པ་ལྟར། རྒྱལ་བའི་ཆོས་ཚུལ་རྣམ་
པར་དཀྲུགས་པར་སོང་བས་འཐད་པར་མི་སེམས་ཤིང་། ཁོ་བོ་ནི་མདོ་སྔགས་གསར་
རྙིང་སོགས་གང་ཡང་སོ་སོའི་བརྡ་ཆད་ལས། ཉ་དང་ཉུང་མ་བསྲེ་མ་མྱོང་བའི་
126

བྱང་གཏེར་ལྕགས་སྡོང་མའི་དབང་ཆོག་གི་ལྷན་ཐབས་འཆི་མེད་བདུད་རྩིའི་བུམ་བཟང་། ༼༢༥༽
སྟབས་ཀྱིས་འདིར་ཡང་སྔ་འགྱུར་རང་སྐད་གཙང་མར་བྱས་སོ། །ཞེས་བྱང་གཏེར་
ལྕགས་སྡོང་མའི་དབང་ཆོག་ལྷན་ཐབས་འཆི་མེད་བདུད་རྩིའི་བུམ་བཟང་ཞེས་པ་
འདི་ཡང་། གསང་ཆེན་རྙིང་མའི་བསྟན་པའི་གསལ་བྱེད་ཆེན་པོ་བྱང་པ་རིག་འཛིན་
ངག་གི་དབང་པོའི་སྤྲུལ་པའི་སྐུ་བློ་བཟང་པདྨ་འཕྲིན་ལས་ཐེག་མཆོག་དབང་གི་
རྒྱལ་པོ་ཡོངས་འདུའི་སྡེའི་གསུང་གིས་བསྐུལ་བ་ལ་བརྟེན་ནས། སྙིགས་དུས་ཀྱི་རྒྱལ་
བ་གཉིས་པ་ཙོང་ཁ་པ་ཆེན་པོའི་རིང་ལུགས་འཛིན་པའི་རེས་སུ་སོན་ ་ཡང་། རྒྱལ་
བ་རྡོ་རྗེ་འཆང་འཁོན་སྟོན་ཆོས་ཀྱི་རྒྱལ་པོ་སོགས་དམ་པ་དུ་མའི་བཀའ་དྲིན་ལས།
རིས་མེད་པའི་གྲུབ་པའི་མཐའ་དུ་མ་ལ་བློ་གྲོས་ཀྱི་སྣང་བ་ཅུང་ཟད་དཀར་བའི་ཟ་
ཧོར་གྱི་བཙུན་པ་ངག་དབང་བློ་བཟང་རྒྱ་མཚོ་འཇིགས་མེད་གོ་ཆ་ཐུབ་བསྟན་ལང་
ཚོའི་སྡེས། བརྒྱུད་ལ